**OBCHODNÉ PODMIENKY**

**ELEKTROBICYKLE**

**LETNÁ SEZÓNA 2022**

1. **ÚVODNÉ USTANOVENIA**
   1. Tieto obchodné podmienky pre letnú sezónu 2022 vydané spoločnosťou **Tatry mountain resorts, a. s.,** so sídlom Demänovská dolina 72, 031 01 Liptovský Mikuláš, IČO: 31 560 636, zapísanou v Obchodnom registri Okresného súdu Žilina, oddiel: Sa, vložka číslo: 62/L, (ďalej len „**spoločnosť TMR“** alebo len „**prevádzkovateľ**“), upravujú poskytovanie služieb –požičovňu elektrobicyklov a príslušenstva (ďalej len „**E-BIKE RENT**“) v strediskách prevádzkovaných spoločnosťou TMR a práva a povinnosti s tým súvisiace. Tieto všeobecné obchodné podmienky sú platné v stredisku Nízke Tatry.
   2. Služba E-BIKE RENT je služba poskytovaná TMR zákazníkovi na základe zmluvy o podnikateľskom nájme hnuteľných vecí uzatvorenej medzi TMR ako prenajímateľom a zákazníkom ako nájomcom, ktorej predmetom je záväzok TMR umožniť zákazníkovi dočasné odplatné užívanie elektrobicykla a/alebo príslušenstva podľa ponuky TMR a záväzok zákazníka užívať elektrobicykel a/alebo príslušenstvo po dojednanú dobu výlučne na dohodnutý alebo obvyklý účel a zaplatiť za užívanie elektrobicykla a/alebo príslušenstva TMR dohodnutú odmenu - nájomné (ďalej len „**nájom**“ alebo len „**služba**“).
   3. Bicyklom sa rozumie bicykel na elektrický pohon.
   4. Príslušenstvom sa rozumie prilba a detská sedačka.
   5. Zákazník má možnosť počas letnej sezóny 2022 určenej prevádzkovateľom zakúpiť si službu požičania elektrobicyklov a/alebo príslušenstva za ceny uvedené v Cenníku spoločnosti TMR vydanom pre letnú sezónu 2022, ktorý je dostupný na internetovej stránke [www.jasna.sk](http://www.jasna.sk) a v prevádzkarňach Tatry Motion, ktorých prevádzkovateľom je spoločnosť TMR.
   6. Predaj služieb *offline* sa realizuje hotovostnou platbou do pokladne alebo bezhotovostnou platbou prostredníctvom platobných kariet: EUROCARDMASTER CARD, MAESTRO, VISA, VISA ELECTRON, MASTERCARD ELECTRONIC, a to za ceny uvedené v cenníku spoločnosti TMR – letné atrakcie - elektrobicykle TM platnom pre letnú sezónu 2022 v deň objednania služby, ktorý je zverejnený na internetových stránkach spoločnosti TMR (www.jasna.sk) a v stredisku Nízke Tatry.
   7. Predaj služby *online* sa realizuje prostredníctvom predajného systému GOPASS dostupného cez internetovú stránku [www.gopass.travel](http://www.gopass.travel), ktorého prevádzkovateľom je spoločnosť GOPASS, a.s., so sídlom Demänovská Dolina 72, 031 01 Liptovský Mikuláš, IČO: 53 824 466, zapísaná v Obchodnom registri Okresného súdu Žilina, oddiel: Sa, vložka č. 11039/L.
   8. Na základe objednávky služby (*online*/*offline*) si zákazník môže elektrobicykel a/alebo príslušenstvo prevziať v prevádzkarni požičovne elektrobicyklov prevádzkovanej prevádzkovateľom, v ktorej si požičanie elektrobicykla objednal. O odovzdaní a prevzatí elektrobicykla a/alebo príslušenstva TMR zákazníkovi bude spísaný E-BIKE reverz podpísaný zamestnancom TMR a zákazníkom. Prevádzkovateľ si vyhradzuje právo odoprieť zákazníkovi odovzdanie objednaného bicykla a/alebo príslušenstva v prípade, ak je zákazník v okamihu prevzatia bicykla a/alebo príslušenstva pod vplyvom alkoholických nápojov alebo iných omamných alebo psychotropných látok.
   9. **Využívanie služby pre deti vo veku do 15 rokov vrátane je možný výlučne v sprievode osoby staršej ako 18 rokov.**
   10. **Poskytovanie akýchkoľvek zliav z dôvodu veku alebo zdravotného postihnutia nie je možné.**
   11. **Reklamácie:**
       1. Poskytovanie služieb spoločnosťou TMR sa riadi príslušnými ustanoveniami zákona č. 40/1964 Zb. Občianskeho zákonníka v znení neskorších predpisov v spojení s príslušnými ustanoveniami zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ostatných všeobecne záväzných právnych predpisov.
       2. Zákazník má právo na poskytnutie služieb v dohodnutom alebo bežnom rozsahu, kvalite a množstve.
       3. Zákazník má možnosť uplatniť nároky z vád služieb (reklamáciu) v niektorej z prevádzkarní požičovne elektrobicyklov prevádzkovaných spoločnosťou TMR nachádzajúcich sa v jednotlivých strediskách prevádzkovaných spoločnosťou TMR alebo elektronicky prostredníctvom e-mailu na e-mailovú adresu [reklamacie@gopass.sk](mailto:reklamacie@gopass.sk) alebo písomne na adresu sídla spoločnosti TMR v lehote ustanovenej v týchto obchodných podmienkach.
       4. Zákazník je povinný uplatniť nároky z vád služieb (reklamáciu) bez zbytočného odkladu po tom, čo zistí dôvody na uplatnenie reklamácie, najneskôr v do konca doby nájmu, inak právo na reklamáciu zaniká. V prípade písomne uplatnenej reklamácie sa lehota považuje za zachovanú, ak je písomná reklamácia doručená spoločnosti TMR prvý pracovný deň po vzniku práva zákazníka na uplatnenie reklamácie.
       5. Zákazník je povinný pri uplatnení reklamácie predložiť pokladničný doklad o zakúpení služby, výpožičný list a preukaz totožnosti. Prevádzkovateľ po preskúmaní uplatnenej reklamácie rozhodne o spôsobe vybavenia reklamácie ihneď, v zložitejších prípadoch do 3 pracovných dní. Lehota na vybavenie reklamácie nepresiahne 30 dní odo dňa jej uplatnenia. Pre účely vybavenia reklamácie je zákazník povinný oznámiť kontaktné údaje, prostredníctvom ktorých bude zákazník vyrozumený o spôsobe vybavenia reklamácie v prípade, že nie je možné vybaviť reklamáciu ihneď po jej uplatnení. Zákazník je povinný pri vybavovaní reklamácie poskytnúť prevádzkovateľovi potrebnú súčinnosť vyžadovanú prevádzkovateľom.
       6. Ak ide o reklamáciu vady, pre ktoré nie je možné služby využiť riadne v plnom rozsahu alebo ktorá využívanie služieb sťažuje podstatným spôsobom, má zákazník právo na výmenu elektrobicykla, alebo na poskytnutie zľavy z nájomného.
       7. Prevádzkovateľ si vyhradzuje právo na individuálne posúdenie každého prípadu reklamácie služieb a posúdenie oprávnenosti reklamácie a požiadaviek zákazníka a poskytnutia náhrady, ako aj jej spôsobu alebo výšky.
       8. V prípade, ak zákazník - spotrebiteľ fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti, zamestnania alebo povolania, nie je spokojný so spôsobom ktorým prevádzkovateľ ako predávajúci vybavil jeho reklamáciu alebo sa domnieva, že prevádzkovateľ porušil jeho práva, má zákazník právo obrátiť sa na prevádzkovateľa ako predávajúceho so žiadosťou o nápravu. Ak prevádzkovateľ na žiadosť zákazníka podľa predchádzajúcej vety odpovie zamietavo alebo na takúto žiadosť neodpovie do 30 dní odo dňa jej odoslania zákazníkom, má zákazník právo podať návrh na začatie alternatívneho riešenia sporu subjektu alternatívneho riešenia sporu podľa § 12 zákona č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov. Príslušným subjektom na alternatívne riešenie spotrebiteľských sporov s prevádzkovateľom ako predávajúcim je a) Slovenská obchodná inšpekcia, ktorú je možné za uvedeným účelom kontaktovať na adrese Ústredný inšpektorát SOI, Odbor medzinárodných vzťahov a ARS, Prievozská 32, poštový priečinok 29, 827 99 Bratislava alebo elektronicky na [ars@soi.sk](mailto:ars@soi.sk) alebo [adr@soi.sk](mailto:adr@soi.sk) alebo b) iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky (zoznam oprávnených subjektov je dostupný na stránke <http://www.mhsr.sk/zoznam-subjektov-alternativneho-riesenia-spotrebitelskychsporov/146987s>), pričom zákazník má právo voľby, na ktorý z uvedených subjektov alternatívneho riešenia sporov sa obráti. Zákazník môže na podanie návrhu na alternatívne riešenie svojho spotrebiteľského sporu použiť platformu pre alternatívne riešenie sporov on-line, ktorá je dostupná na <http://ec.europa.eu/consumers/odr/index_en.htm>. Viac informácií o alternatívnom riešení spotrebiteľských sporov nájdete na internetovej stránke Slovenskej obchodnej inšpekcie: <http://www.soi.sk/sk/Alternativne-riesenie-spotrebitelskych-sporov.soi.>
   12. Nevyužitie služby zo subjektívnych dôvodov na strane zákazníka:
       1. V prípade, že zákazník nevyužije službu, avšak skôr, ako čo i len čiastočne začne využívať službu, má právo na vrátenie plnej sumy.
       2. V prípade, že zákazník nevyužije službu čo i len čiastočne po tom, čo začne využívať službu, nemá právo na akékoľvek finančné či nefinančné plnenie alebo náhradu.

**OCHRANA OSOBNÝCH ÚDAJOV A SÚKROMIA**

Zásady spracúvania osobných údajov Informácie týkajúce sa ochrany osobných údajov sú uvedené v Zásadách ochrany súkromia a spracúvania osobných údajov TMR Group a sú uverejnené na internetovej stránke [www.tmr.sk/o-nas/gdpr/](http://www.tmr.sk/o-nas/gdpr/).

**ZÁVEREČNÉ USTANOVENIA**

Prevádzka E-BIKE RENT je v prípade nepriaznivých poveternostných podmienok alebo pri technickej údržbe elektrobicyklov v príslušný deň dočasne alebo počas celého daného dňa obmedzená alebo vylúčená v závislosti od rozhodnutia prevádzkovateľa.

Prevádzku a prevádzkovú dobu poskytovania služby E-BIKE RENT určuje spoločnosť TMR. Spoločnosť TMR je oprávnená jednostranne zmeniť prevádzkovú dobu, nespustiť, prerušiť alebo ukončiť poskytovanie služby E-BIKE RENT z akýchkoľvek dôvodov.

Prevádzkovateľ si vyhradzuje právo zmeniť ceny služby E-BIKE RENT, ako aj rozsah ponúkaných služieb TM (produktov).

Tieto obchodné podmienky, ako aj všetky právne vzťahy vznikajúce na ich základe a pri poskytovaní služby E-BIKE RENT podľa týchto obchodných podmienok, sa riadia právnym poriadkom Slovenskej republiky. Všetky právne vzťahy týmito obchodnými podmienkami neupravené sa riadia všeobecne záväznými právnymi predpismi platnými na území Slovenskej republiky

Akýkoľvek spor vyplývajúci z týchto obchodných podmienok alebo právnych vzťahov na ich základe vzniknutých, vrátane sporu o výklad týchto obchodných podmienok, v prípade, že sa medzi účastníkmi právneho vzťahu nedosiahne zmierne vyriešenie sporu, bude prináležať do právomoci slovenských súdov.

Pokiaľ niektoré z ustanovení týchto obchodných podmienok je alebo sa stane neplatným, neúčinným alebo nevynútiteľným, nedotýka sa takáto neplatnosť, neúčinnosť alebo nevynutiteľnosť platnosti a účinnosti ostatných ustanovení týchto obchodných podmienok.

Tieto obchodné podmienky nadobúdajú platnosť a účinnosť dňa 01.07.2022 a sú platné a účinné počas letnej sezóny 2022. Tieto obchodné podmienky sa vzťahujú na poskytovanie služby požičovňa elektrobicyklov TM. Ak ustanovenia týchto obchodných podmienok obsahujú odlišnú úpravu ako všeobecné obchodné podmienky prevádzkovateľa, sú rozhodujúce ustanovenia týchto obchodných podmienok a tieto majú prednosť pred ustanoveniami všeobecných obchodných podmienok. V rozsahu, v akom sa ustanovenia týchto obchodných podmienok líšia od ustanovení všeobecných obchodných podmienok, sú rozhodujúce ustanovenia týchto obchodných podmienok.

ORGÁN DOZORU Ústredný inšpektorát Slovenskej obchodnej inšpekcie, Prievozská 32, Bratislava Inšpektorát SOI so sídlom v Žiline pre Žilinský kraj, Predmestská 71, 011 79 Žilina